Salviat

Salviat (Salvia) on huulikukkaiskasveihin kuuluva kasvien suku, johon kuuluu hieman yli tuhat lajia. Tunnetuin salvialajeista lienee maustekasvina käytetty ryytisalvia (Salvia officinalis). Salvian nimi on peräisin latinan sanasta salvare ’parantaa’, ja salvialla uskotaan olevan monia parantavia ominaisuuksia.

Ulkonäkö ja koko 

Salviat ovat monivuotisia ja isohkoja ruohoja. Varret ovat nelisärmäisiä. Vastakkain olevat lehdet ovat saha- tai nyhälaitaisia. Kukinnot sijaitsevat latvassa ja ovat tähkämäisiä, tiheiden lehtihankaisten viuhkojen eli valekiehkuroiden muodostamia rykelmiä.  Kaksihuulisissa kukissa on kaksi hedettä, kaksi vähemmän kuin huulikukkaiskasveilla yleensä.

Levinneisyys 
Euroopassa salvialajeja kasvaa luonnonvaraisena maanosan etelä- ja keskiosissa. Pohjoisemmas ne ovat levinneet ihmisen toiminnan seurauksena. Suomessa luonnonvaraisia salvialajeja on tavattu kaikkiaan viisi, mutta ne kaikki ovat tulokaslajeja.

Käyttö 
Useimpia viljeltyjä salvioita käytetään yksi-, kaksi- tai monivuotisina koristekasveina, maustekasveina ja lääkekasveina. Päihteenä käytetty salvia on mazatecinsalvia (Salvia divinorum).

Lajeja 
Pohjoismaissa tavataan tulokaslajina tai villiintyneenä ainakin seuraavia salvialajeja:
 keltasalvia (Salvia glutinosa)
 lehtosalvia (Salvia nemorosa)
 niittysalvia (Salvia pratensis)
 preeriasalvia (Salvia reflexa)
 kiehkurasalvia (Salvia verticillata)
 kirjosalvia (Salvia viridis)

Muita lajeja:
 Salvia aegyptiaca – egyptinsalvia
 Salvia aethiopis – vanukesalvia
 Salvia africana – afrikansalvia
 Salvia apiana
 Salvia argentea – hopeasalvia
 Salvia broussonetii – teneriffansalvia
 Salvia bulleyana – täpläsalvia
 Salvia canariensis – kanariansalvia
 Salvia coccinea – punasalvia
 Salvia deserta – kirgisiansalvia
 Salvia divinorum – mazatecinsalvia
 Salvia elegans – ananassalvia
 Salvia farinacea – härmesalvia
 Salvia fruticosa – pensassalvia
 Salvia greggii – syyssalvia
 Salvia herbanica – fuerteventuransalvia
 Salvia hians – kellosalvia
 Salvia hispanica – chiasalvia
 Salvia involucrata – pallosalvia
 Salvia lavandulifolia – laventelisalvia
 Salvia leucantha – nuokkusalvia
 Salvia lyrata – lyyrasalvia
 Salvia medusa
 Salvia microphylla – keijunsalvia
 Salvia miltiorrhiza – kiinansalvia
 Salvia nutans – torkkusalvia
 Salvia officinalis – ryytisalvia
 Salvia patens – sinisalvia
 Salvia rosmarinus (syn. Rosmarinus officinalis) – rosmariini eli rohtorosmariini
 Salvia sclarea – myskisalvia
 Salvia sessei – liekkisalvia
 Salvia splendens – tulisalvia
 Salvia transsylvanica – transilvaniansalvia
 Salvia uliginosa – isosalvia
 Salvia verbenaca – verbenasalvia
 Salvia yangii (Perovskia atriplicifolia) – sulkapiiska

Lähteet 
 Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
 Suuri Pohjolan kasvio. Toim. Mossberg Bo & Stenberg Lennart. Suom. Seppo Vuokko & Henry Väre. Kustannusosakeyhtiö Tammi, Helsinki 2005 (2003).

Viitteet

Aiheesta muualla 
 Finto: Kassu – Kasvien suomenkieliset nimet: Salviat (Salvia)
 Suomen Lajitietokeskus: Salviat – Salvia
 Funet: Salviat (Salvia)
 ITIS: Salvia 
 United States Department of Agriculture (USDA): Salvia 
 Flora of China: Salvia 

 
Yrtit
Seulonnan keskeiset artikkelit